ประกันชวนวางแผนภาษี
นายพิชา สิริโยธิน ผู้อำนวยการบริหารสมาคมประกันชีวิตไทย เปิดเผยว่า ในช่วงไตรมาสสุดท้ายของปีนี้ ผู้มีเงินได้เข้าเกณฑ์ต้องเสียภาษี ควรเริ่มมีการวางแผนทางการเงินเพื่อหักลดหย่อนภาษีได้แล้ว ซึ่งการซื้อประกันชีวิตก็เป็นช่องทางหนึ่งที่ได้รับสิทธิลดหย่อนภาษี รวมทั้งสร้างความมั่นคงให้แก่ตนเองและครอบครัวได้
10 ต.ค. 2559

นายพิชา สิริโยธิน ผู้อำนวยการบริหารสมาคมประกันชีวิตไทย เปิดเผยว่า ในช่วงไตรมาสสุดท้ายของปีนี้ ผู้มีเงินได้เข้าเกณฑ์ต้องเสียภาษี ควรเริ่มมีการวางแผนทางการเงินเพื่อหักลดหย่อนภาษีได้แล้ว ซึ่งการซื้อประกันชีวิตก็เป็นช่องทางหนึ่งที่ได้รับสิทธิลดหย่อนภาษี รวมทั้งสร้างความมั่นคงให้แก่ตนเองและครอบครัวได้
ทั้งนี้ กรมธรรม์ประกันชีวิตที่มีระยะเวลาคุ้มครองภัยตั้งแต่ 10 ปีขึ้นไป สามารถนำค่าเบี้ยไปหักลดหย่อนภาษีเงินได้บุคคลธรรมดาได้สูงสุดถึง 1 แสนบาท และค่าเบี้ยกรมธรรม์แบบบำนาญนำไปหักลดหย่อนภาษีสูงสุดถึง 2 แสนบาท แต่ไม่เกินอัตรา 15% ของเงินได้พึงประเมินที่ได้รับที่ต้องเสียภาษีเงินได้ในปีนั้น ซึ่งกรมธรรม์แบบบำนาญเมื่อรวมกับเงินสะสมเข้ากองทุนสำรองเลี้ยงชีพ หรือเงินสะสมเข้ากองทุนบำเหน็จบำนาญข้าราชการ หรือเงินสะสมเข้ากองทุนสงเคราะห์ตามกฎหมายว่าด้วยโรงเรียนเอกชน และเงินค่าซื้อหน่วยลงทุนในกองทุนรวมเพื่อการเลี้ยงชีพแล้ว (อาร์เอ็มเอฟ) ต้องไม่เกิน 5 แสนบาท